
Alexandre de Riquer a la Biblioteca de Catalunya en el centenari 
de la seva mort 


per Xavier Soler Àvila 

Historiador de l’Art 


Enguany es compleix el centenari de la mort d’Alexandre de Riquer i Ynglada (Calaf, 1856 
- Palma de Mallorca, 1920) un dels artistes més emblemàtics del modernisme català. 
D’ample registre en arts aplicades i decoratives, destacà com a pintor, decorador d’interiors, 
cartelüsta, dissenyador de l’acompanyament gràfic de llibres, revistes, etc., sent qui millor va 
reflectir i introduir a Catalunya el corrent europeu d'Art Nouveau d’arrel simbolista, afí als 
postulats de l 'Art & Crafts de William Morris, dels que esdevingué gran valedor i, sobretot, 
transmissor, especialment arran d’un dels seus viatges a Londres el 1894, on pogué 
aprofundir i aprovisionar-se d’idees, coneixements i materials sobre pintors i poetes 
prerrafaelites com Edward Coley Burne-Jones o Dante Gabriel Rossetti, així com 
d’il·lustradors de llibres com Walter Crane, deixeble de Morris que estudià la naturalesa 
com a inspiració per a les arts, i autor de The Claims ofDecorative Art (1892). 

Sense ànim d’obviar algunes de les seves obres més nostrades que tenim a la Biblioteca de 
Catalunya, amb aquest homenatge es pretén donar visibilitat a fullets i petits impresos seus 
a les nostres col·leccions: petits formats alguns dels quals podem trobar a l’antiga 
classificació de la Unitat Gràfica, impresos amb els que Riquer contribuí tant a marcar l’art i 
la imatge de l’època que va viure, com a socialitzar i difondre la bellesa aplicada a materials 
de difusió popular i intrínsecament efímers. 


* * * 


Comencem amb un programa de ball de ca. 1889 i que Riquer hauria fet per al Reial Cercle 
Artístic. De format quadrat i llaços addicionals de tela, el dibuix i la tipografia són sobre un 
suport de cartró daurat a semblança d’una planxa de coure gravada a la punta seca. S’hi 
relacionen els diversos balls a celebrar, i dos nens o putti a dalt i a baix d’unes escales es 
mostren juganers: un darrera d’un cortinatge i l’altre amb un timbal. Formalment concorda 
amb l’esteticisme de la invitació al ball del Reial Cercle Artístic de 1889, també de Riquer. 

[Riquer, 1889]; Top.: IV (6) C [1889] 

El 1896 Riquer participà amb un disseny seu a la felicitació d’any nou dels germans 
Napoleon, fotògrafs, per als qui també realitzaria un ex-übris i un cartell. En tant que laica, 
entraria en la categoria dels PF’s (fiourfeliciter Tannéè). De format desplegable, conté a mes de 
la composició de Riquer, diverses fotografies de l’estudi fotogràfic que els Napoleon tenien 
a la Rambla Santa Mònica, anunciant-se també a una de les orles de Riquer el seu estudi de 
Madrid. Tot i no arribar encara a la seva especial síntesi estilística, aquí encara hi ha 
pervivències del realisme elegant d’un Miralles o d’un Masriera, tendència que seguirà tenint 
presencia en l’art ben bé fins al segle XX. 



Riquer, 1896; Top.: III (9).10 1896 C / R. 24487 IV 


2 







Soler Àvila, Xavier, Alexandre de Riquer a la Biblioteca de Catalunya en el centenari de la seva mort , 
Barcelona, 2020 (In: El Blog de la BC, abril de 2020) 


Riquer s’havia forjat també una reputació des del dibuix artístic-industrial i de mobiliari ja 
des de mitjans dels vuitanta, i no desaprofità l’exposició de dissenys seus als certàmens 
barcelonins, d’entre els que es compten, a més de cartells, projectes de vitralls, mobles i 
altres objectes decoratius. Si bé el 1891 hi presentà dos olis, el 1892 exposà diversos 
dibuixos en diverses tècniques amb dissenys de plats, rajoles, gerros, baranes i làmpades. 
Als certàmens de 1894 i 1898 no hi participà, però el trobem amb força al de 1896 a tots 
nivells. 

Així, per al Catàlogo Ilustrado de la Tercera Exposición de Bellas Artes e Indústrias Artísticas de 
1896, Riquer dissenyà la portada —també el conegut cartell de l’exposició- i se li va incloure 
una publicitat de la Casa Thomas a la darrera pàgina, casa de la qual exposà a la mostra un 
dels seus cartells. La portada és un trencament respecte el que hem vist d’ell fins aleshores. 
Va exposar a la Secció de dibuix, aquarel·la, pastel i gravat diversos dibuixos a la ploma i 
llapis per a il·lustració, tres originals a l’aquarel·la de cartells (el de la casa J. Torra, que li 
fou reproduït al catàleg, l’esmentat de la casa J. Thomas i el de l’estudi d’A. y E. F. dits 
Napoleon), i a la d’indústries artístiques hi exposà projectes de vitrall, d’armari llibreria, 
d’arqueta, de reclinatori i un de cornucòpia d’estil Lluís XV. 




Riquer, 1896; Top.: Grav-8-257 


Al catàleg en díptic apaïsat de l’exposició del Cercle de SantL·luc a Can Parés (1897) ja es fa 
palès notablement el canvi de direcció estètica pres per Riquer. Entitat de la qual en fou 
fundador el 1893, en ell es reprodueix el cartell que per a la ocasió va realitzar amb l’afegit 
de la paraula CATAEECH. 


Des d’obres com aquesta i en endavant —amb excepcions- les orles de tela (vuitcentistes) 
que sovint contenien informació tipogràfica, deixen pas a les florals, en el que pot ser 
interpretat com un símbol del triomf de la naturalesa per damunt de la manufactura tèxtil, i 
les recurrents figures femenines de perfil. La uniformitat de disseny entre cartell i catàleg de 
l’exposició que veiem aquí comença a ser un aspecte a tenir en compte en endavant. A la 

mostra Riquer hi exposà dues pintures i uns quants dibuixos, a la que també hi trobem, 
entre d’altres, Galwey, Masriera, Renart, Roig, Utrillo i Pahissa. 



Riquer, 1897; Top.: UG-4-C 9/94 

Des de 1895 Riquer s’havia convertit en el cartelüsta de referencia a Catalunya, qui amb la 
seva obra prestigiava l’empresa que li encarregués un dels seus anuncis. Tal i com afirma 
Trenc, cartells i pintura decorativa per a interiors esdevingueren les principals armes del 
Riquer simbolista, i que ja desplegà com a introductor a Catalunya a les seves pintures de 
1891 i 1893. 

Fent un salt del petit al gran imprès no podem obviar en aquest apunt el que és, sens dubte, 
un dels tresors de la BC, el cartell de Mosaicos Hidràulicos de Orsola Solà <& Cía (1898), en el 
que podem observar la influència de cartellistes belgues com Henri Privat-Livemont o 
Henri Meunier, però que també esdevé un nou pas de Riquer en la seva pròpia evolució. 
Observem també una clara relació de la figura femenina de cabell negre d’aquest cartell 
amb la de l’exposició de 1896, de la qual acabem de veure al catàleg en díptic. La tècnica 
d’estampació que la Eitografia Utrillo <&Ràalp S.C. usava per a cartells com aquest queda ben 
definida a un altre cartell anunciant la mateixa casa, obra d’Antoni Utrillo: c Cartell dibuixat 
sobre planxa d’alumini é imprès ab màquina rotativa ’. 

Riquer, 1898; Top.: C. Fusta 16 

Felicitacions de nadal com la dels repartidors de Ea Veu de Catalunya (1899) són un exemple 
del Riquer que aborda encàrrecs de caràcter més popular. Observem un tipus de 
composició general més constructivista, basada en paral·lelepípedes verticals, i on resol a 
base de taques sense volum, amb línies gruixudes i tons contrastats (amb influències de 
l’estampa japonesa dels segles XVII i XVIII) i frontaütat de la figura, a mes d’algun element 
historicista, com el classicisme barroc del manyoc de roba que la sustenta. Aquesta imatge 
femenina segueix el patró de l’anunci de Casa Thomas de 1896 amb algunes variants. 

Riquer, 1899; Top.: III (9 2 ) C Oficis R-Z 1899 

Cap al 1900 Riquer va participar també en l’edició del llibre de làmines col·leccionables 
Carpintería Artística (ca. 1900) d’Audet i Puig per a l’editor Seguí, concretament amb la 
làmina número setanta-set, corresponent a la façana de la farmàcia Grau-Ynglada, per a la 
qual va dirigir el projecte decoratiu integral ajudat per Gaspar Homar per la marqueteria i 
mobiliari, Ramon Canals per a les rajoles i A. Rdgalt & Cia. per als vitralls. 



Riquer, ca. 1900; Top.: 096-Fol-530 

Un altre exemple de la seva activitat com a il·lustrador a petits fullets efímers el trobem al 
revers del díptic o fullet de la Societat Coral Catalunya Nova (1900). La representació recupera 
la composició del cartell de Mosaicos Hidrdulicos de Órsola Solà & Cía i la inverteix, tot 
canviant elements florals per musicals. Exemple, doncs, de la versatilitat dels seus dissenys 
que, amb ben pocs canvis, servien tant per a un anunci comercial com per a un escut 
d’entitat cultural. 



Riquer, 1900 i detall; Top.: IV (8) C 1900 

Els seus delicats dissenys aplicats a petits impresos com aquest recordatori de defunció de 
Consolació Companys de Canals (1901) eren sens dubte una gota de llum en la tendència 
estètica que els caracteritza, en general, per la foscor i sobrietat de disseny, amb marc negre 
i summament tenebrosos, alhora que anicònics (menys quan apareix alguna imatgeria 
religiosa a l’ús). Al revers es reprodueix un dibuix de Joan Llimona, una escena d’un 
enterrament de caire més realista, tal i com ens te acostumats el pintor català i que inclou 
una espectral i lluminosa aparició d’ultratomba consolant els afligits. 



Riquer / Llimona, 1901; Top. III (4) C 1901 

La maniera de Riquer arrelà en el dia a dia dels impressors de materials menors de finals de 
segle XIX i principis del XX que adoptaren els seus trets característics a partir de dissenys 
d’imitadors sense complexes. Altres artistes catalans de renom com Josep Triadó i Joaquim 
Renart també adopten el seu estil, erigint-se en certa manera en continuadors seus, però 
aportant també el seu de particular i participant de l’evolució posterior cap a formes noves. 

El seu talentós disseny d’ex-übris està en directa relació amb aquest dibuix de tècnica mixta 
datable ca. 1905 inclòs a VÀlbum d y autògrafs aplegats per Marta Pi de Ferran entre 1876 i 1918 i 
que ens recorda molt, tot salvant les diferències tècniques, el somieig filo-naturalístic 
representat a l’ex-libris de Joan Llongueras de 1901. Seria, en aquest cas, un 
desenvolupament plàstic de la idea compositiva de l’ex-libris. En aquest àlbum hi trobem 
vint-i-nou dibuixos d’artistes com Casas, Pahissa, entre d’altres, així com manuscrits de 
Guimerà, Oller o Gener, entre molts d’altres. 



Riquer, 1901; Top.: C. Miracle / E. espanyols, v. 1, p. 23/897 
Riquer ca. 1905; Top.: 096-8-36 


Riquer va fundar les revistes Lu% i Joventut , per a les quals també dissenyà les capçaleres, i 
també col·laborà a revistes i butlletins com La Ilustración Artística , La Il·lustració Llevantina ,, 
L y Avenç ., Hispania , El Consultor Avícola^ etc. A un dibuix original per a La Campana Catalana 
de 1908 hi podem observar l’exhuberància i detall de la naturalesa en un niu d’ocell i unes 
fulles de parra que desborden el marc circular a manera de trompe l’oeil. 

Riquer, 1908; Top.: XII.l £ La Campana Catalana’ M 120 


Un dels camps on realitzà un extraordinari desplegament plàstic Riquer ja a principis del 
segle XX va ser en l’exlibrisme, especialment els realitzats a l’aiguafort, sense demèrit dels 
seus fets en altres tècniques com la xilografia o a la ploma. Amb l’ex-libris Riquer desplega 
totes les seves habilitats, anant molt més enllà del que realitzà com a il·lustrador literari o 
cartelüsta. A la BC en tenim seixanta-sis exemplars de la gairebé cent-cinquantena que va 
realitzar, inclosos a les col·leccions Miracle i Valüna. 

Ja per acabar, i tancant en certa manera el cercle, podem observar una clara relació del putto 
del timbal representat al programa de ball que hem vist al principi, amb el nen de l’ex-libris 
que Riquer va fer per a Francesc de P. de Careaga Monsalvatje (ca. 1905), el qual presenta el 
mateix escorç, l’expressió amb la boca oberta, i el mateix objecte a la mà (aquí sostingut 
amb la contrària i transmutat en sonall o guarniment nadalenc), en el que pot ser considerat 
un exemple de recuperació ulterior de temes ja esbossats per Riquer durant els seus primers 
anys. Putto semblant també als que acompanyen la voluptuosa figura femenina de l’ex-libris 
que va fer per a Eduard de Toda. 

[Riquer, 1889]; Top.: IV (6) C [1889] 

Riquer, [ca. 1905]; Top.: C. Miracle / E. espanyols, v.l, p. 51-8244 


* * * 

